KOMMISSIONENS FORORDNING (EF) Nr. 2106/98 af 1. oktober 1998 om særforanstaltninger, der fraviger forordning (EØF) nr. 3665/87 og (EØF) nr. 3719/88 i oksekødssektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 1633/98 (2), særlig artikel 13, stk. 12, og artikel 25, og

ud fra følgende betragtninger:

Ved Rådets forordning (EØF) nr. 565/80 (3), ændret ved forordning (EØF) nr. 2026/83 (4), er der fastsat almindelige bestemmelser for forudbetaling af eksportrestitutioner for landbrugsprodukter;

ved Kommissionens forordning (EØF) nr. 3665/87 (5), senest ændret ved forordning (EF) nr. 604/98 (6), er der fastsat fælles gennemførelsesbestemmelser for ordningen med eksportrestitutioner for landbrugsprodukter;

ved Kommissionens forordning (EØF) nr. 3719/88 (7), senest ændret ved forordning (EF) nr. 1044/98 (8), er der fastsat fælles gennemførelsesbestemmelser for ordningen med import- og eksportlicenser samt forudfastsættelsesattester for landbrugsprodukter;

ved Kommissionens forordning (EF) nr. 1445/95 (9), senest ændret ved forordning (EF) nr. 759/98 (10), er der fastsat gennemførelsesbestemmelser for ordningen med import- og eksportlicenser for oksekød;

problemerne på det russiske marked siden anden halvdel af august 1998 har skadet eksportørernes økonomiske interesser alvorligt, og denne situation har i væsentlig grad berørt mulighederne for udførsel på de betingelser, der er fastsat i forordning (EØF) nr. 565/80, (EØF) nr. 3665/87 og (EØF) nr. 3719/88;

det er derfor nødvendigt, at disse skadevirkninger begrænses ved, at der vedtages særforanstaltninger, og at nogle af de frister, der er fastsat i bestemmelserne om restitutioner, forlænges, så at der herved etableres en ordning for de eksportforretninger, der på grund af de nævnte forhold ikke har kunnet afsluttes;

i betragtning af begivenhedernes udvikling bør nærværende forordning straks træde i kraft;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

Bestemmelserne i nærværende forordning anvendes for de produkter, der er nævnt i artikel 1, stk. 1, i forordning (EØF) nr. 805/68, og for hvilke der blev udstedt eksportlicenser, der efter artikel 8, stk. 3, i forordning (EF) nr. 1445/95 i rubrik 7 indeholder oplysningen »Rusland«.

Artikel 2

På anmodning af indehaveren forlænges gyldighedsperioden for de eksportlicenser, der blev udstedt i henhold til forordning (EF) nr. 1445/95, og som der blev ansøgt om inden den 29. august 1998, bortset fra dem, hvis gyldighedsperiode udløb inden den 17. august 1998, med 60 dage.

Artikel 3

Den nedsættelse på 20 %, der er nævnt i artikel 20, stk. 3, litra b), andet led, og de forhøjelser på 15 % og 20 %, der er nævnt i henholdsvis artikel 23, stk. 1, og artikel 33, stk. 1, andet afsnit, i forordning (EØF) nr. 3665/87, anvendes ikke for udførsler, som er gennemført i henhold til licenser, der er ansøgt om inden den 29. august 1998, hvis toldformaliteterne ved overgang til fri omsætning i tredjelandet afsluttes efter nævnte dato.

Artikel 4

1. På anmodning af den erhvervsdrivende forlænges for produkter, for hvilke toldformaliteterne ved udførsel blev afsluttet inden den 29. august 1998, eller som blev undergivet en af de ordninger, der er nævnt i artikel 4 og 5 i forordning (EØF) nr. 565/80, inden den samme dato, den frist på 60 dage, der er omhandlet i artikel 30, stk. 1, litra b), nr. i), i forordning (EØF) nr. 3719/88, i artikel 4, stk. 1, og artikel 32, stk. 1, i forordning (EØF) nr. 3665/87, til 150 dage.

2. De produkter, som toldformaliteterne ved udførsel blev afsluttet for inden den 29. august 1998, kan, inden de når deres endelige destination, på ny føres ind på Fællesskabets toldområde, og de kan anbringes under en suspenderende ordning i frizone eller på frilager i en periode på 120 dage, uden at dette anfægter restitutionsbetalingen.

Artikel 5

Medlemsstaterne giver hver torsdag meddelelse om de mængder produkter, der i den foregående uge blev omfattet af hver af ovennævnte foranstaltninger.

Artikel 6

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 1. oktober 1998.

På Kommissionens vegne

Franz FISCHLER

Medlem af Kommissionen

(1) EFT L 148 af 28. 6. 1968, s. 24.

(2) EFT L 210 af 28. 7. 1998, s. 17.

(3) EFT L 62 af 7. 3. 1980, s. 5.

(4) EFT L 199 af 22. 7. 1983, s. 12.

(5) EFT L 351 af 14. 12. 1987, s. 1.

(6) EFT L 80 af 18. 3. 1998, s. 19.

(7) EFT L 331 af 2. 12. 1988, s. 1.

(8) EFT L 149 af 20. 5. 1998, s. 11.

(9) EFT L 143 af 27. 6. 1995, s. 35.

(10) EFT L 105 af 4. 4. 1998, s. 7.